વાસ્તવમાં મનગમતી છોકરીનો પીછો કરવાની વાતને બોલિવૂડે જ નોર્મલ બનાવી છે. વાસ્તવમાં કોઈ છોકરીનો પીછો કરવો અને કોઈ છોકરીનું દિલ જીતવાની કોશિશ કરવી એ બે વચ્ચેનો ફરક બોલિવૂડ સમજી શકતું નથી. એસિડ એટેકનો ભોગ બનનારી અનેક મહિલાઓએ જણાવ્યું છે કે, કેવી રીતે તેમનો પીછો કરનારી વ્યક્તિને તેઓ ચોખ્ખી ના પાડી દે છે એ પછી તેમણે એનું કેવું પરિણામ ભોગવવું પડ્યું હતું. મેઘનાની આગામી ફિલ્મ બાદ આપણે આશા રાખીએ કે, બોલિવૂડ સમજે કે, કોઈનો પીછો કરવો એ એક રીતે હેરેસમેન્ટ જ છે. એ જ રીતે છોકરીની હા ને હા અને ના ને ના જ સમજવી જરૂરી હોવાનું પણ સમજવા બોલિવૂડ તૈયાર નથી. શાહરુખ ખાનથી રણબીર કપૂર અને વરુણ ધવન સુધી અનેક એક્ટર્સે એવાં કૅરૅક્ટર્સ પ્લે કર્યા છે કે જે મહિલાઓની નાને માનવા તૈયાર જ નથી. એટલે હવે એ સ્થિતિ બિલકુલ નહીં કે, ‘હોઠો પે ના, દિલ મેં હા હોઈંગા.’